Vičų kalba
Vičų kalba arba matakų kalba – matakų kalbų grupei priskiriama kalba, vartojama Pietų Amerikos indėnų vičų. Kalbančiųjų skaičius siekia apie 40 tūkstančių. Išskiriami trys vičų kalbos dialektai, kartais laikomi atskiromis kalbomis: noktenų (Wichí Lhamtés Nocten) – iso-639-3 kodas [mtp mtp]. Vartojama daugiausia Bolivijos vičų (1911 žm. 1994 m.) bei Argentinoje, Tartagalio apylinkėse (~100 žmonių). guisnajų (Wichí Lhamtés Güisnay) – iso-639-3 kodas [mzh mzh]. Vartojama Argentinoje, Pilkomajo baseine gyvenančių vičų. Kalbančiųjų 15 tūkst. (1999 m.). vechosų (Wichí Lhamtés Vejoz) – iso-639-3 kodas [wlv wlv]. Vartojama Argentinoje, į vakarus nuo tobų gyvenančių vičų (Čiako, Formosos, Saltos, Žužujaus prov.). Kalbančiųjų 25 tūkst. (1991 m.). Yra kalbančiųjų Bolivijoje. Vičų kalba yra išleista Biblija, gramatikos rinkiniai. Kalba priesaginė, polisintetinė. Veiksmažodžiai turi nuo 2 iki 15 morfemų. Balsių yra 5 ar 6 priklausomai nuo dalekto. Vičų kalbos pavyzdys (ištrauka iš Biblijos): T si hap Dios wuj ta ihumnen thenai taj itpe honat, yak hiwenho Thös ta way’hatha, hap khi lek o-eth chik hape chik ichaye, hap men lai tai, mat ikatiyej ame lewatsancheyaj ta tun.